Informatsioonisõjas Minski ja Moskva vahel on antud uus kogupauk. Oma nime "arusaadavatel põhjustel" varjav Venemaa eriteenistuste endine kaastöötaja teatas YouTube'i üles pandud videos, et Venemaa peaminister Vladimir Putin valmistab ette Valgevene presidendi Aljaksandr Lukašenka tapmist.    On  selge, et ei Venemaa föderaalse julgeolekuteenistus FSB ega Valgevene KGB videot oma toodanguks ei tunnista, kirjutab Belorusskije Novosti.    Video on aga juba rahva hulgas levima hakanud ja selle mustad eesmärgid täituma hakanud. Jutt Lukašenka-vastasest vandenõust leiab oma koha valimiseelses propagandas.    Analüütilise keskuse Strategija ekspert Valeri Karabalevitš märgib, et idee Lukašenka-vastasest vandenõust on pidevalt ühes või teises vormis Valgevene inforuumis olemas:  "Lukašenka räägib sellest võimaluse korral ise suurima heameelega. Ta usub sellesse."     Sellesse usub politoloogi sõnul ka rahvas. See aga muudab märgatavalt jõudude vahekorda Valgevene sisemises infoväljas valimiste eel.    Selline video võib olla kasulik Valgevene võimudele, märgib Karabalevitš. See diskrediteerib  valgevenelaste silmis Vene võime ja suurendab ilmselt Lukašenka valijaskonda. "Öelda aga, et see on just Valgevene võimude või eriteenistuste kätetöö, pole mingit põhjust," leiab politoloog.    Link YouTube videole Kliki SIIA    Delfi.ee